1663.

Godina **1663** (**[[rimski brojevi|MDCLXIII]]**) bila je redovna godina koja počinje u ponedjeljak po gregorijanskom kalendaru odn. redovna godina koja počinje u četvrtak po 10 dana zaostajućem julijanskom kalendaru.
__NOTOC__
## Događaji
### Januar/Siječanj &ndash; Mart/Ožujak
* 10. 1. - Engleska Kraljevska Afrička kompanija dobila povelju od Čarlsa II.
* 20. 1. - U Regensburgu se okuplja ono što postaje "Večni Rajhstag".
* januar? - Hajduci nastavljaju napade u Hercegovini, "odmazda" za prošlogodišnje represalije, a mnogi iseljenici napuštaju tu oblast.
** I ove godine se nastavlja hajdučko odvođenje robova sa turske teritorije preko mletačke Boke Kotorske. Kotorski hajduci uništili "jedno veliko selo" u Crnoj Gori i vratili se sa plenom i zarobljenicima.
* 24. 2. - Francuska kruna preuzima direktnu kontrolu nad Novom Francuskom.
* 4. 3. - Holandski moreplovci otkrili Ostrva princa Edvarda između južne Afrike i Antarktika.
* mart - Reigen je novi japanski car (do 1687).
* 24. 3. - Engleska Provincija Karolina dobila novu kraljevsku povelju, vodi je osam lordova-posednika.
* 27. 3. - U Engleskoj uveden zlatni novac gvineja.

### April/Travanj &ndash; Jun/Lipanj
* april, početkom - Mletačka flotila sa morlacima i plaćenicima spalila Ulcinj zajedno sa tamošnjim gusarskim brodovima.
* april, početkom - Makarske harambaše Varnica, Katić i Stojan zarobili dvojicu dubrovačkih vlastelina na Pelješcu, ovih dana opljačkan jedan karavan u Župi dubrovačkoj, Mlečani ne prihvataju dubrovačke žalbe; nešto kasnije hajduci čine nasilja u Cavtatu.
* april - Zbor Srba u Rovišću pod vođstvom velikog sudije Stefana Osmokruhovića, odbijaju da prime Simeona Kordića za episkopa, ostaju pri Gavrilu Mijakiću - imenovan za marčanskog vladiku uz podršku braće Zrinski, a nasuprot otpora katoličkog sveštenstva (Mijakić u avgustu otišao u Jaši gde ga je rukopoložio sučavsko-moldavski mitropolit Sava).
* april - Počinje Austrijsko-turski rat (1663-64).
* 8. 6. - Rat portugalske restauracije: Bitka kod Ameixiala je portugalska pobeda nad Špancima.

### Jul/Srpanj &ndash; Septembar/Rujan
* 8. 7. - Kolonija Rhode Island and Providence Plantations dobila kraljevsku povelju.
* 27. 7. - Drugi Navigacijski akt: sva roba upućena u Ameriku ili neku drugu englesku koloniju se mora transportovati engleskim brodovima.
* 6. 8. - Bitka kod Köbölkúta je pobeda vezira Ćuprilića u današnjoj Slovačkoj.
* 17. 8. - Počinje turska opsada Érsekújvára.
* 7. 9. (28. 8. po j.k.) - Mraz u Engleskoj i okolini.
* septembar - Veliki vezir Ahmed-paša Ćuprilić osvaja grad Eršekujvar (Nove Zamki u današnjoj južnoj Slovačkoj) - biće središte Ujvarskog ejaleta (do 1685).

### Oktobar/Listopad &ndash; Decembar/Prosinac
* 16. 10. - Petar Zrinski porazio Turke kod Jurjevih stijena blizu Otočca.
* 27. 11. - Nikola Zrinski porazio Turke kod Novog Zrina (odbio tatarsku navalu od Štajerske).

### Kroz godinu
* Zadvarski dizdar Bojičić Alija zarobio pet makarskih fratara, dva đaka i jednog momka i prodao ih u Livnu, ali ubrzo gine.
* Kandijski rat u Dalmaciji: Jusuf-beg Filipović uzalud napada Šibenik i Ravne kotare. Neuspešan napad na Zadvarje, harambaša Mihailo Miličević odsekao glavu Aliji Bojičiću. Ali-paša Čengić neuspešno napadao Makarsko primorje. Hajduci i morlaci opustošili tursku teritoriju oko Knina, zatim odbili tursku vojsku sa splitske teritorije.
* Mladi Đorđe Branković stupio u diplomatsku službu erdeljskog kneza Mihalja I Apafija.
* Stradao manastir Zavala.
* Robert Hooke započinje mikroskopska posmatranja.
* James Gregory opisao dizajn reflektorskog teleskopa.
* U Francuskoj ustanovljena *[[Prix de Rome]]*, stipendija za studente umetnosti.
* Holanđani izbacili Portugalce iz Kočina u Indiji.

## Rođenja

* 15. 7. - Marko Martinović, bokeljski pomorac († 1716)
* 31. 8. - Guillaume Amontons, fizičar († 1705)
* 18. 10. - Eugen Savojski, austrijski feldmaršal († 1736)
* 8. 11. - Mirko Eszterházy, zagrebački biskup, ugarski primas († 1745)
* ? - Baltazar II Patačić, hrvatski plemić († 1719)

## Smrti

* 20. 1. - Šimun Ljubavac, povjesničar (* 1608)
* 28. 12. - Francesco Maria Grimaldi, matematičar i fizičar (* 1618)
* ? - Petar Keglević, utemeljitelj hrvatskog ogranka obitelji

## Reference

;Literatura
* *Historija naroda Jugoslavije II*, Školska knjiga Zagreb, 1959
* *Istorija srpskog naroda*, Treća knjiga, prvi tom, Srbi pod tuđinskom vlašću 1537-1699, SKZ Beograd 1993,